Rikunarita-ORG/Wikinium huggingface dataset:
# Emoji

|  |  |
| --- | --- |
|  | Quest articol chì l'è scrivuu in lombard, grafia milanesa. |

I **Emoji** hinn di faccin nassuu in Giappon ma voramai spantegaa in tutt el mond, doperaa soratutt in di messagg istantanei di Smartphone. Incoeu hinn standardizaa da la Unicode.
# Nomm

|  |  |
| --- | --- |
|  | Quest articol chì l'è scrivuu in lombard, grafia milanesa. |

El **nomm** l'è 'l primm element de identificazin de 'na persona e insemma al cognomm el forma el nomm complet. L'è 'l primm nomm proppi de 'na persona e l'è doperaa soratutt in di contest informai.
# Kyoto

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

**Kyoto** (京都市, Kyoto-shi?) l'è una cità dal Giapun, sitada in da la prefetüra da Kyoto. La se troeuva in del sud de l'isola de Honshū e la gh'ha ona popolazion de 1.445.648 personn.

## Cità gemelaa

* Boston,Stat Ünii d'America
* Colonia, Germania
* Firenz, Italia
* Kiev, Ucraina
* Praga, Repüblica Ceca

## Ligam de föra

*Wikimedia Commons*
*al gh'a dent roba culegada a:*
Kyoto Sit del Cumün (giappones)
# Kōbe

|  |  |
| --- | --- |
|  | Quest articol chì l'è scrivuu in lombard, grafia milanesa. |

Fotografii de Kōbe.
**Kōbe** (in giapones: **神戸市**/*Kōbe-shi*) l'è ona cità del Giapon.

La se troeuva in del sud de l'isola de Honshū e la gh'ha ona popolazion de 1.529.116 personn.

A l'è ona città bella veggia e importanta, anca del pont de vista storegh. L'è stada la capital del Giapon per ses mes in del 1180, ai temp de l'imperador Antoku.

## Gemellagg

* Statt Unii:
	+ Seattle.
	+ Filadelfia.
* Marseja, Francia.
* Rio de Janeiro, Brasil.
* Tientsin, Cina.
* Riga, Letonia.
* Brisbane, Australia.
* Spagna:
	+ Barcelona.
	+ Cades.
# Osaka

|  |  |
| --- | --- |
|  | Quell articol qì l'è scrivud in Lombard, cond l'ortografia Scriver Lombard. |

**Òsaka** (大阪, *Ōsaka*), in manera ofiçala **citaa de Osaka** (大阪市, *Ōsaka-shi*), a l'è una citaa del Japon de plussee de 2,75 milion d'abitants. La se trœva in de la rejon del Kansai, insœ l'isola de Honshū, a la boca dei fium Yodo e Yamato. A l'è la capitala de la prefetura de Osaka e a l'è la segonda citaa per abitants dopo de Yokohama se la se considera minga Tokyo, considerada metropoli e minga citaa del ordinar aministrativ japones.
Sita ind el mez de l'area metropolitana ciamada *Keihanshin* qe la ciapa dentr anca Kobe e Kyoto, l'è staita storegament capitala comerçala dol Japon.
Osaka l'è anca ciamada, per tradizion, la "cuxina dol Paes" (天下の台所, *tenka no daidokoro*) o la "capitala dol bon mangiar" dol Japon.

Osaka a la sira, veduda del Umeda Sky Building
## Citaa jemelade

Osaka l'è jemelada cont vot citaa ind el mond: Chicago (USA), Amburg (Jermania, San Francisco (USA), San Paol (Bresil), Shanghai (Cina), Melbourne (Australia), Milan (Italia), San Peterburg (Russia).
La g'ha anca dei legam de cooperazion e amicizia con Budapest, Buenos Aires e Busan.
# Gass natüral

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

El **gass natüral** l'è el cumbüstibil fosil gasus che l'è faa suratütt de metan ed una quantità impurtanta de alter gass 'me l'etan, el prupan, el butan (e alter idrucarbür püsee pesant che vegnen pöö traa via 'me cundensaa ), l'anidrit carbonica, l'Asott, l'eli e'l sulfür de idrogen.

El **gass natüral** el se pö truall insema al petroli e'l carbun o anca indeperlüü. I gass ricch de metan che se fann per decumpusisiun anaerobica di materiaj urganich minga-fosil a hinn ciamaa biugass. El biugass se pö truall anca in dij marscit, in dij padü e se pö ciapall de la ruera e del letamm per sürbüidüra.

Prima de duprall 'me cumbüstibil, el gass natürall l'è lauraa per tö via tücc i alter cumpunent asca el metan: el gass natüral cun dumà el metal l'è ciamaa *gass natüral sücc*

## Cumpusisiun chimica

| **Cumpunent** | **%** |
| --- | --- |
| Metan (CH4) | 70-90 |
| Etan (C2H6) | 5-15 |
| Prupan (C3H8) e Butan (C4H10) | < 5 |
| CO2, N2, H2S, etc. | bilanci |
# Brunei

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

| Brunei |
| --- |
|

|  |  |
| --- | --- |
|  |  |
|  |  |
| *A kingdom of unexpected treasures* |

 |
| Brunei - Localizazion |
| Daits aministrativ |
| Nom intreg |  |
| Nom ofiçal | le Brunei Darussalam, Negara Brunei Darussalam, Negara Brunei Darussalam e Brunei Darussalam |
| Lengue ofiçai | Lenga Malay e ingleze britànego |
| Capitala | Bandar Seri Begawan |
| Politega |
| Forma de govern |  |
| Capo de Stat | Hassanal Bolkiah |
| Capo de Govern | Hassanal Bolkiah |
| Superfix |
| Totala | 5 765,31 km² |
| Popolazion |
| Totala | 458 949 ab.(2023) |
| Densitaa | 79.61 ab./km² |
| Jeografia |
| Continent | Asia |
| Confin | Malaysia |
| Fus orari | UTC+8 e Àzia/Brunei |
| Economia |
| Valuda | dòłaro del Brunei |
| PIL (nominal) | 14 006,5 milion de USD (2021) |
| Varie |
| Codex ISO 3166 | BN, BRN, 096 |
| TLD | .bn |
| Prefiss tel. | +673 |
| Sigla autom. | BRU |
| Inn nazional | Allah Peliharakan Sultan |
| Evoluzion storega |
| Proclamazion | 1º genar 1984, 17 settember 1888 e 1368 |
|   |

El **Brunei** a l'è un paes de l'Asia.

A l'è in sü l'isula del Borneo e l'è tacaa a la Malaysia.

La capital a l'è Bandar Seri Begawan.

Al gh'ha una süperfiss de 5.765 km² e una pupulaziun de pressapoch 380.000 abitant.

## Urganizaziun pulitiga

El Brunei (nom ufizial: **برني دارالسلام / Negara Brunei Darussalam**) a l'è una munarchia assulüta.

El sültan a l'è Hassanal Bolkiah (dal 1967).

|  I stat de l'Asia |  |
| --- | --- |
| Afghanistan | Arabia Saudita | Armenia2 | Azerbaigian1 | Bahrein | Bangladesh | Bhutan | Birmania | Brunei | Cambogia | Cina | Cipro2 | Corea del Nord | Corea del Sud | Emiraa Arab Unii | Filipinn | Georgia1 | Giapon | Giordania | India | Indonesia | Iran | Iraq | Israel | Kazakhstan1 | Kirghizistan | Kuwait | Laos | Liban | Maldiv | Malaysia | Mongolia | Nepal | Oman | Pakistan | Qatar | Rüssia1 | Singapor | Siria | Sri Lanka | Tagikistan | Tailandia | Timor Est | Türchìa1 | Uzbekistan | Vietnam | Yemen |
| 1. Stat parzialment in Europa. 2. Stat geograficament in Asia, però consideraa part d'Europa per di reson storich e culturaj. |
# Regn di Dò Sicili

|  |  |
| --- | --- |
|  | Quest articol chì l'è scrivuu in lombard, grafia milanesa. |

El regn
El **Regn di Dò Sicili** (*Regno delle Due Sicilie* in italian) a l'è staa 'n Stat in pee dal 1816, quand che i coronn del Regn de Sicilia e del Regn de Napoli a hinn staa giontaa insemma sotta i Borbon di Dò Sicili, tornaa dopo del trattaa de Casalanza a governà in sul territori, al fevree 1861, quand che l'è staa annettuu al Regn d'Italia. A l'era 'na monarchia assoluta e la gh'eva 'me valuta el Ducaa di Dò Sicili.

## Riferiment

* Enciclopedia Treccani

## Vos corelaa

* Brigantagg
* Neoborbonism
* Bandera del Regn di Dò Sicili
* Stemma del Regn di Dò Sicili
* Esercit di Dò Sicili
* Inno al Re
* Murattism
* Real Marina del Regn di Dò Sicili
* Spedizio di Milla
* Sbarch a Marsala
# Carestia

|  |  |
| --- | --- |
|  | Quest articol chì l'è scrivuu in lombard, grafia milanesa. |

Ona tosanetta africana che l'è dree a morì de famm.
La **carestia** o **calestria** (anca *famina*) a l'è on lavorà per via del qual i personn d'on certo paes o region finissen per morì de famm o de ona quai maladia colegada, per via del fatto che l'è semper pussee denutrida.

Anca al dì d'incoeu, che i resors alimentar e economegh hinn pussee grand, a gh'è di cas de carestii in gir per el mond: basta pensà in di paes pussee pover del mond, in Africa o in Asia.

Ona carestia la pò nass per vari reson: naturai (per i vari cicli del regolt, o per i maladii e i epidemii) o umann (guerr e genocidi). Tendenzialment, i carestii descomparissen cont el rivà del progress economegh, tecnologegh e social. Incoeu i carestii hinn semper pussee determinaa de guerr e de alter reson umann.

Vuna di carestii pussee cognossuu in Europa a l'è quella irlandesa del 1845-1848, che l'ha faa morì quasi la metà de la popolazion de l'isola.

## Alter progett

Altri progetti

* Wikiquote
* Wikimedia Commons
* Wikiquote el gh'ha dent citazzion de o su **Carestia Wikimedia Commons el gh'ha dent imagin o alter archivi su **Carestia**

## Vos corelaa

* Famm
* Guerra
* Pesta
# Incheon

**Incheon** (ciamada ufizialment **Cità metrupulitana de Incheon**; hangul: 인천광역시; hanja: 仁川廣域市) a l'è la terza cità püssee granda de la Curea del Süd. La gh'ha püssee de 2,7 miliun de abitant.

La cità l'è situada in de la costa nordoest del paes. La cunfina cun Gyeonggi-do (al nord e süd), e la cità speciala de Seoul (al oest).

La cità a l'è un center impurtant de la traspurtaziun del paes.

## Aministraziun

I Divisiun aministrativ de Incheon.
Incheon l'è dividüda in vott quarter (*gu*; 구) e dò cunte (*gun*; 군).

* Bupyeong-gu (부평구; 富平區)
* Dong-gu (동구; 東區)
* Gyeyang-gu (계양구; 桂陽區)
* Jung-gu (중구; 中區)
* Nam-gu (남구; 南區)
* Namdong-gu (남동구; 南洞區)
* Seo-gu (서구; 西區)
* Yeonsu-gu (연수구; 延壽區)
* Ganghwa-gun (강화군; 江華郡)
* Ongjin-gun (옹진군; 甕津郡)

## Cità Gemelaa

* Cina
	+ Dalian
	+ Tianjin
* Australia
	+ Adelaide
	+ Gold Coast
	+ Cairns
	+ Launceston
	+ Perth
* Alexandria, Egit
* Tel Aviv, Israel
* Kitakyushu, Giapun
* Cità de Panama, Panama
* Manila, Filipinn
* Hai Phong, Vietnam
* Yekaterinburg, Rüssia
* Stat Ünì d'America
	+ Anchorage, Alaska
	+ Burbank, California
	+ Honolulu, Hawaii
	+ Philadelphia, Pennsylvania
# Lengov slav

|  |  |
| --- | --- |
|  | Quest articol chì l'è scrivuu in lombard, grafia milanesa. |

I lengov slav in Europa
Quell di **lengov slav** l'è vun di ramm de la fameja indoeuropea. Hinn parlaa de trisent milion de gent in gir per el mond (soratutt in de l'Europa de l'Est).

## I lengov slav

* Lengov indoeuropei
	+ Protuslav
		- Lengov slav orientai
			* Lengua russa (*russkij*)
			* Lengua ucraina (*ukrajinska*)
			* Lengua bielorussa (*belaruskaja*)
			* Lengua rutena (*rusin'skyj*)
				+ Ruten de la Pannonia (*ruski*)
		- Lengov slav occidentai
			* Lengov lusaziann (*serbšćina*)
				+ Sorab de Sora (*hornjoserbšćina*)
				+ Sorab de Sotta (*dolnoserbski*)
			* Lengov lechitegh
				+ Lengua polacca (*polski*)
				+ Lengua slesiana (*ślůnski*)
				+ Lengov pomerann
					- Lengua casciuba (*kaszëbsczi*)
					- Lengua slovinzia (*słowińskô*)
				+ Lengua polaba
			* Lengua ceca (*česky*)
			* Lengua slovacca (*slovenčina*)
		- Lengov slav meridionai
			* Zona oriental
				+ Slav ecclesiastegh (*slavenvskij*)
				+ Lengua bulghera (*bălgarski*)
				+ Lengua macedon (*makedonski*)
			* Zona occidental
				+ Lengua serbo-croatta (*srpskohrvatski*)
					- Dialett čakav (*čakavski*)
						* Dialett slavisan (*naš jezik*)
					- Dialett kajkav (*kajkavski*)
						* Dialett del Burgenland (*gradišćanskohrvatski*)
					- Dialett štokav (*štokavski*)
						* Lengua croatta (*hrvastki*)
						* Lengua serba (*srpski*)
							+ Lengua montenegrina (*crnogorski*)
						* Lengua bosniega (*bosanski*)
						* Dialett ekav
						* Dialett ikav
							+ Dialett de Bunjevac (*bunjevački govor*)
						* Dialett ijekav
							+ Dialett de Užice (*uzički govor*)
						* Dialett torlak
				+ Lengua slovena (*slovenščina*)
					- Dialett resian (*rozajanski*)
					- Lengua prekmura (*prekmürski*)

## Alter progett

Altri progetti

* Wikimedia Commons
* Wikimedia Commons el gh'ha dent imagin o alter archivi su **Lengov slav**
# Lengua ceca

|  |  |
| --- | --- |
|  | Quest articol chì l'è scrivuu in lombard, grafia milanesa. |

La **lengua ceca** (o anca *boema*; nomm offizial: *český jazyk*) l'è ona lengua slava occidental. L'è la lengua offizial de la Republega Ceca (e donca anca voeuna de quei de l'Union Europea) e l'è parlada de vott milion de personn.

## Vos corelaa

* Differenz in tra el cecch e 'l slovacch
# Hunan

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

| Hunan Provincia |
| --- |
|

|  |  |
| --- | --- |
|  |  |
|  |  |

 |
| Hunan - Sœmeanza |
| Dats aministrativ |
| Nom ofiçal | 湖南省 |
| Stat |  Cina |
| Capital | Changsha |
| Oltre lengue | Lenga Cinèisa, Lenga waxianghua, Lenga putonghua, Lenga iu mien, Lenga Cinèisa, Lenga biao-jiao mien, Lenga cao miao, Lenga dzao min, Lenga bunu, Lenga bunu, Lenga dong, Lenga putonghua, Lenga Cinèisa, Xiang, Lenga Cinèisa, Lenga Cinèisa, Lenga hmong, xiangxi ossidental, Lenga Tujia meridional, Lenga Tujia setentrional, Lenga dong, setentrional, Guibei Zhuang, Lenga hmong, xiangxi oriental, Lenga hmong, qiandong oriental e Lenga putonghua |
| Politega |
| Governator | Mao Weiming (november 2020) |
| Orgen lejislativ | Hunan Provincial People's Congress |
| Territore |
| Coordinade | ﻿ / ﻿ |
| OSM | 913073 |
| Superfix | 211 836 km² |
| Abitants | 65 683 722 ab. (2010) e (2020) |
| Densitaa | 310.07 ab./km² |
| Confin | Chongqing, Hubei, Jiangxi, Guangdong, Guangxi e Guizhou |
| Fus orari | UTC+8 |
| Economia |
| PIL (nominal) | 4 178 150 milion de USD (2020) |
| Varie |
| Codex ISO 3166 | CN-HN |
| Localizazion |
| Hunan - Localizazion |
| **Sit istituzional** |

**Hunan** (*湖南省* in chines) a l'è vuna di province de la China, con capital Changsha.

La confina con Chongqing, Hubei, Jiangxi, Guangdong, Guangxi e Guizhou.

## Riferiment

* Figure 1.1 Geographic regions of China Archiviad chi:

## Alter proget

Altri progetti

* Wikimedia Commons
* Wikivoyage
* Wikimedia Commons el gh'ha dent imagin o alter archivi su **Hunan Wikivoyage el gh'ha dent Informazzion turisteghe su **Hunan**
# Rit roman

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Messa in rit roman
El **rit roman** a l'è el rit liturgegh de la Gesa de Roma e quell pussee spantegad in del cristianesim: un temp l'era vun de tancc rit de la Gesa latina, poeu el concili de Trent el Papa Pio VI l'ha dad foeura la bolla *Quo primum tempore* che l'ha tolt via la pupart di rit locai, a lassà quei con pussee de dusent agn, la pupart s'inn comunque perdud, soratut dopo el concili Vatican II, incoeu resta anca el rit ambrosian, el rit de Braga, el rit mozarabegh e quell di certosin.

## Riferiment

* NewAdvent

## Alter proget

Altri progetti

* Wikiversità
* Wikimedia Commons
* Wikiversità el gh'ha dent risorse su **Rit roman Wikimedia Commons el gh'ha dent imagin o alter archivi su **Rit roman**
# Koinè

|  |  |
| --- | --- |
|  | Quell articol qì l'è scrivud in Lombard, cond l'ortografia Scriver Lombard. |

Inscambe dei divers dialets, la koineizazion ind la Antiga Grecia l'ha permetid ai *poleis* de mantegnir relazion diplomatege e comerçai
In lenguistega, un **lenguaj koinè**, **dialet koinè** o adoma **koinè** (Grec Antig *κοινή*, "[lengua] comuna") l'è la lengua standard o 'l dialet qe l'è vegnid for come resultad del contat intra do o plu variants, mutuament intellijibele intra de lore (dialets), de la stessa lengua.

Vest qe i parlants i se capess intra de lor inants e despò 'l rivar de la koinè, la *koineizazion* l'è miga drastega e al g'è miga un obietiv ind la formazion de la koinè: l'è un process gradual e i parlants i g'ha miga besogn de bandonar ol so dialet per la koinè.

La normala influenza intra dialets aprœv a l'è miga una koineizazion. Una koinè la vegn for come una roba nœva rispet ai dialets qe i g'era jamò, qe i resta istess. Qest al separa l'evoluzion dei dialets de la koineizazion.

## Riferiments
# Sintassi

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

In linguistica, la **sintassi** (dal grech antich *συν-* syn-, "insema", e *τάξις* táxis, "rangiament") l'è una rama che la stüdia i principi e i regul per la custrüzion di fras int i lenguv natüral. Sura de quel, la parola *sintassi* l'è druvaa ancasì per riferiss diretament ai regul sintatich ch'i guvernen la strutüra di fras int una lengua particular, cume int la fras "la sitassi del lumbard insübrich". Quand l'è druvaa in quel sens chì, l'è quasi un sinonim de "gramatica".
Anche se è una definizione incapibile
# Qilometer

|  |  |
| --- | --- |
|  | Quell articol qì l'è scrivud in Lombard, cond l'ortografia Scriver Lombard. |

Definizion orijenala del qilometer.
Ol **qilometer**, simbol **km**, l'è una unitaa de mesura de la lungeza del sistema internazional d'unitaa qe al val 1000 meter, creada ind el 1790.

## Simbol

Ol simbol ofiçal l'è *km*, cond la *k* menuscola. La scritura *Km*, inscambe, l'è fallada: ind el sistema internazional, la *K* granda l'è ol simbol del kelvin.

## Riferiments

* (IT) Chilometro
# Socialism cont di caratteristigh cines

|  |  |
| --- | --- |
|  | Quest articol chì l'è scrivuu in lombard, grafia milanesa. |

El **socialism cont di caratteristigh cines** a l'è l'ideologia offiziala del Partii Comunista Cines, ciamada inscì dal 1982 grazia a 'n descor del Deng Xiaoping indova che 'l invitava a fà su 'n comunism per la Cina.

'Sto socialism a l'è fondaa in su 'n economia de mercaa orientada a la multiproprietà e a la predominanza del settor publegh e per el Partii a l'è l'adattament del marxism-leninism a la situazion cinesa e che a l'è necessari desviluppà di industrij fort per passà al socialism.

'Sto modell a l'è staa poeu adattaa anca in alter Stat comunista de l'Asia 'me el Vietnam.

## Riferiment

* Cos’è il socialismo con caratteristiche cinesi?

## Vos corelaa

* Socialism scientifegh
* Economia de mercaa a orientament socialista
* Economia socialista de mercaa
* Socialism de mercaa
# Bielurüssia

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

| Bielurüssia |
| --- |
|

|  |  |
| --- | --- |
|  |  |
|  |  |
| *Ospitalitate dincolo de granițe* |

 |
| Bielurüssia - Localizazion |
| Daits aministrativ |
| Nom intreg | Repüblega de Bielurüssia |
| Nom ofiçal | Рэспубліка Беларусь Республика Беларусь |
| Lengue ofiçai | Lengua bielorussa e Lengua rüssa |
| Capitala | Minsk |
| Politega |
| Forma de govern | Repüblega presidenziala (de iure) Regim aütoritare (de facto) |
| Capo de Stat | Aljaksandar Lukašenka |
| Capo de Govern | Alaksandar Turčyn |
| Superfix |
| Totala | 207 596,76 km² |
| Popolazion |
| Totala | 9 056 080 ab.(1º genar 2026) |
| Densitaa | 43.62 ab./km² |
| Jeografia |
| Continent | Europa |
| Confin | Latvia, Lituania, Polonia, Ucraina, Russia e Üniun Eurupea |
| Fus orari | UTC+03:00 e Eoropa/Minsk |
| Economia |
| Valuda | Rublo bełoruso |
| PIL (nominal) | 72 793,46 milion de USD (2022) |
| Varie |
| Codex ISO 3166 | BY, BLR, 112 |
| TLD | .by e .бел |
| Prefiss tel. | +375 |
| Sigla autom. | BLR |
| Inn nazional | My, bielarusy |
| Evoluzion storega |
| Proclamazion | 25 agost 1991 e 19 settember 1991 |
|   |

La **Belarössia** o la **Rössia Biànca** ach (*Беларусь* in belarösse) a l'è un paes de l'Europa de l'est.

A l'è tacada a la Pulonia e la Lituania a ovest, a la Rüssia a est, a l'Ücraina a süd e a la Letonia a nord.

La capital a l'è Minsk.

La gh'ha una süperfiss de 207.600 km² e una pupulaziun de pressapoch 10.300.000 abitant.

## Urganizaziun pulitiga

La Bielurüssia (nom ufizial: **Рэспубліка Беларусь**) a l'è una repübliga.

El president a l'è l'Aljaksandar Lukašenka (Аляксандр Лукашэнка) (del 1994).

El Prim Minister a l'è el Roman Golovchenko (Раман Галоўчэнка) (del 2020).

|  I Stat de l'Europa |  |
| --- | --- |
| Albania | Andora | Armenia2 | Austria | Azerbaigian1 | Belgi | Bielorussia | Bosnia e Erzegovina | Bulgaria | Cechia | Cipro2 | Citaa del Vatican | Croazia | Denimarca | Estonia | Finlandia | Frància | Georgia1 | Germania | Grecia | Irlanda | Islànda | Itàlia | Kazakhstan1 | Letònia | Liechtenstein | Lituània | Lussemburgh | Macedonia del Nord | Malta | Monaco | Moldavia | Montnegher | Norvegia | Paes Bass | Portogall | Polonia | Regn Unii | Romania | Russia1 | San Marin | Serbia | Slovacchia | Slovenia | Spagna | Svezia | Svízzera | Turchia1 | Ucraina | Ongaria |
| 1. Stat parzialment in Asia. 2. Stat in Asia, però considerads part de l'Europa per dei rexon storeg e culturai |
# Inglesism

|  |  |
| --- | --- |
|  | Quest articol chì l'è scrivuu in lombard, grafia milanesa. |

On **inglesism** (o *anglicism*) l'è on termen de la lengua inglesa che l'è rivaa anca in alter lenguagg. Al dì d'incoeu hinn bei present, per via de l'importanza de l'ingles in tucc i camp del savè uman.

## Esempi de inglesism

### Lombard

In del lombard gh'è rivaa tutta ona serie de inglesism in de la segonda metà del Vottcent, quand che l'ingles l'ha scominciaa a vess ona lengua important in camp compagn del sport e di trasport. Compagn di francesism, anca i inglesism vegniven dattaa a la parnonzia e a la grafia doperada al temp: ona quai testimonianza di inglesism a poeudom trovàlla in di dizionari del Giuseppe Banfi (1856 e 1870). On quai inglesism doperaa al temp el s'è perduu, despess sostituii de italianism. Incoeu i inglesism hinn dree a tornà cont el lenguagg informategh e scentifegh.

On quai olter inglesism, spantegaa soratutt in del Tesin, l'è dovuu ai prestet rivaa con l'emigrazzion in paes de lengua inglesa.

* *Boldocch* (en. *bulldog*)
* *Brumm* (en. *(Lord) Brougham*)
* *Folber* o *fobal* (en. *football*)
* *Mitingh* (en. *meeting*)
* *Sanguis* (en. *sandwich*)
* *Tramvai* (en. *tramway*)
* *Toeurchi*: polon (en. *turkey*)
* *Tracs*: ruspa (en. *trucks*)

Gh'è anca di fals inglesism: Articioch, per esempi, l'è mia on anglicism, l'è ona parola lombarda de origin araba entrada in lengua francesa e poeu in ingles.

### Italian

* Computer (e on mugg de paroll ligaa a l'informatega)
* Selfie
* Test
* Privacy
* Business

### Frances

## Varda anca

* Francesism
* Germanism
# Numer ordinal

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Esempi grafegh de ordenament infinid
Per **numer ordinal** la se intend una sgeneralizazzion del concet gramategal de ordinal in la teoria di insema, fada con l'obietiv de cuntà i insema, soratut quei infinid.

Un insema finid el po vesser metud in orden a socià a ogni element el prim numer natural disponibil, per quei infinid inveci se parla de solit de ordenament linear, roba che la permet de havégh di ordinai che inn sora a ogni numer natural, de solit indicad con la letera grega omega ( WIKINIUM\_MATH\_PH\_0 ) pussee el numer che inn dopo. L'è demostrad che, dad i noster assioma, esisten e inn unegh.

Inn partid di numer cardinai, che mesuren la quantità de un insema: se in di insema finid inn squasi compagn, in quei infinid inn inveci assee diferent. Inn stad pensad del Georg Cantor in del 1883.

## Riferiment

* Enciclopedia de la matematega Arqiviad qé:

## Alter proget

Altri progetti

* Wikimedia Commons
* Wikimedia Commons el gh'ha dent imagin o alter archivi su **numer ordinal**

## Vos corelade

* Prim ordinal minga cuntabel
* Numer surreai
* Cuntà
* Ordinai par e disper
# Entità politega

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Un'**entità politega** a l'è 'n entità identifegabel fada su de 'n grup de sgent organizada segond di relazzion istituzzionalizade.

La po vesser un Stat sovran, un'entità substatal, o anca un quajsevoeul àlter grup organizad per governà un quajcoss, compagn de 'na società o de 'na sociazzion, o anca una tribù.

## Riferiment

* Britannica

## Vos corelade

* Sovranità
* Super-stat
# Ḥadīth

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Ḥadīth scrivud in arab
I **Ḥadīth** inn di cunt in su la vita del Maomet, profeta de l'Islam, che per la pupart del mond islamegh - foeura domà che per i Coranista, inn part integrala de la Sunna e donca de la lesg religiosa islamega.

I Ḥadīth inn classifegad in bas a l'autenticità presunta e inn regolt in di liber, che varien a segonda de la branca de l'Islam. I regolte pussee important a inn el Sahih al-Bukhari e 'l Sahih Muslim per i sunnita e per i sciita i Quater Liber.

## Riferiment

* Treccani

## Alter proget

Altri progetti

* Wikimedia Commons
* Wikimedia Commons el gh'ha dent imagin o alter archivi su **Ḥadīth**